31999R1245
L 150/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1245/1999 НА КОМИСИЯТА
от 16 юни 1999 година
за разрешаване на нови добавки в храните за животни
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 70/524/ЕИО на Съвета от 23 ноември 1970 г. относно добавките при храненето на животни (1), последно изменена с Регламент (ЕО) № 866/1999 на Комисията (2), и по-специално член 9й и член 3 от нея,
(1)
като има предвид, че Директива 70/524/ЕИО предвижда, че може да се разрешат нови добавки или нова употреба на разрешени добавки, вземайки под внимание напредъка в научно-техническото познание;
(2)
като има предвид, че новата добавка „Натролит-фонолит“, принадлежаща към групата „Свързващи вещества, противослепващи агенти и коагуланти“, е широко тествана в някои държави-членки; като има предвид, че на базата на извършените изследвания, разрешаването на тази нова добавка се явява възможно;
(3)
като има предвид, че друга нова добавка „Клиноптилолит с вулканичен произход“, принадлежаща към групата „Свързващи вещества, противослепващи агенти и коагуланти“, е тествана успешно в определени държави-членки; като има предвид, че тази нова добавка следва да бъде временно разрешена;
(4)
като има предвид, че може временно да се даде разрешение за нови добавки или нова употреба на разрешени добавки, ако при допустимото им ниво в храните за животни тяхното използване не води до неблагоприятно въздействие върху здравето на хората и животните или върху околната среда и не причинява вреда на потребителите чрез промяна на характеристиките на животинските продукти, ако наличието им в храните за животни може да се контролира, и ако е разумно да се приеме, предвид наличните резултати, че тяхното включване в състава на храните за животни има благоприятен ефект върху характеристиките на тези храни за животни и върху животинската продукция;
(5)
като има предвид, че временното разрешение на „Натролит-фонолит“ вече изтече на 21 април 1999 г.; като има предвид, че следователно е необходимо, за целите на правната сигурност, да се предвиди обратна сила на действие на настоящия регламент;
(6)
като има предвид, че предвидените в настоящия регламент мерки са в съответствие със становището на Постоянния комитет по храните за животни,
ПРИЕ НАСТОЯЩИЯ РЕГЛАМЕНТ:
Член 1
„Натролит-фонолит“, принадлежащ към групата „Свързващи вещества, противослепващи агенти и коагуланти“, се разрешава като добавка към Е 566 в храните за животни съгласно Директива 70/524/ЕИО при условията, посочени в приложение I към настоящия регламент.
Член 2
„Клиноптилолит с вулканичен произход“, принадлежащ към групата „Свързващи вещества, противослепващи агенти и коагуланти“, може да бъде разрешен като добавка № 3 в храните за животни съгласно Директива 70/524/ЕИО при условията, посочени в приложение II към настоящия регламент.
Член 3
Настоящият регламент влиза в сила в деня на публикуването му в Официален вестник на Европейските общности.
Прилага се от 22 април 1999 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 юни 1999 година.